Eskoziako errugbi selekzioa

**Eskoziako errugbi selekzioa** Eskoziaren ordezkaria da gizonezkoen errugbi partida ofizialetan, *Scottish Rugby Union*-ek kudeaturik. Urtero Sei Nazioen Txapelketan parte hartzen du. Lehia handia du Ingalaterrako errugbi selekzioarekin, *Auld Enemy* ("Etsai Zaharra"). Sei Nazioen Txapelketaren barnean Kalkuta Kopa ematen zaio bien arteko partidaren garaileari. 1989tik aurrera, Eskoziaren eta Irlandaren arteko partidako garaileari Centenary Quaich saria ematen zaio. 10 aldiz hartu du parte Munduko Errugbi Kopan, eta 1991n lortu zuen posturik hoberena: laugarrena.

## Historia 
### Sorrera eta "urrezko aroa" 
Eskoziar errugbiaren historia 1871an hasi zen, Raeburn Place-n (Edinburgh) jokatu zen lehendabiziko errugbi partidan Ingalaterrari irabazi zionean. 1882an Ingalaterra, Eskozia, Gales eta Irlanda elkartu ziren eta beraien arteko txapelketa jokatzea erabaki zuten, urtero jokatuko zena. Home Nations txapelketa abiatu zen. 1910 arte iraun zuen lau herrialdeen arteko txapelketak eta Eskozia izan zen garaipen gehien eskuratu zituena, 11 txapelketa hain zuzen ere.

### Gerra arteko garai oparoa 
1920ko hamarkadan bost garaipen lortu zituen, baina hauetatik hiru elkarbanaturikoak izan ziren. 1925 urtea bereziki bikaina izan zen, bere aurreneko Slam nagusia lortu baitzuen txapelketako partida guztiak irabaziz. Bigarren Mundu Gerraren aurretik beste bi txapelketa ere eskuratu zituen, 1933 eta 1938an.

### Lehorte luzea (1938-1984) 
Bigarren Mundu Gerraren ondoren Eskoziaren maila nabarmen apaldu zen. Elkarbanaturiko bi garaipen baino ez ditu, 1964 eta 1973an. Eskoziarren errugbirako zaletasuna ez zen ordea txikitu. 1975eko martxoaren 1ean 104.000 ikusle bildu ziren Murrayfield Stadiumean Galesen aurkako 12-10 garaipena ikusteko, ikusle kopuruaren errekor historikoa ezarriz.

### XX. mendearen amaiera 
250px|thumb|Eskoziako taldea 2007an.
250px|thumb|Eskoziako taldea 2017an.
1980an Jim Telfer entrenatzailea fitxatu zuen eta 1999 arte iraun zuen karguan. 20 urte horietan hiru aldiz irabazi zuen Bost Nazioen Txapelketa, eta hiru horietatik bitan Slam Nagusia ere eskuratu zuen, 1984 eta 1999an hain zuzen ere. 1989an Irlandaren aurkako partidan Centenary Quaich saria banatzen hasi ziren. Lehenengo hamar ekitaldietan Eskoziak eraman zuen saria baina gaur egun biak garaipenetan berdindu antzera daude.

1987an Munduko Errugbi Txapelketa abiatu zen. 1991an final erdietara iritsi zen eta laugarren postua eskuratu zuen.

### XXI. mendea 
2000ko Sei Nazioen Txapelketa oker hasi zuen, 1999ko txapelduna izan ondoren lehen partida Italia debutariarekin galduz. Garaipenetik urruti ibili da eta zurezko goilara ere jaso du hainbat alditan. 2018tik aurrera Calcutta Kopa sarritan irabazi du, lau aldiz jarraian ere bai.

Eskoziak Munduko Txapelketako ekitaldi guztietan hartu du parte baina ez du emaitza aipagarririk lortu.

## Uniformea 
## Palmaresa 
### Munduko Errugbi Kopa 
|}

### Sei Nazioen Txapelketa 
* **Txapelduna (14):** 1887, 1891, 1895, 1901, 1903, 1904, 1907, 1925, 1929, 1933, 1938, 1984, 1990, 1999
* **Txapeldun elkarbanatua (8):** 1886, 1890, 1920, 1926, 1927, 1964, 1973, 1986 
* **Slam nagusia (3):** 1925, 1984, 1990
* **Koroa hirukoitza (10):** 1891, 1895, 1901, 1903, 1907, 1925, 1933, 1938, 1984, 1990
* **Calcutta Cup (45):** 1882, 1891, 1893, 1894, 1895, 1896, 1899, 1901, 1903, 1904, 1905, 1907, 1908, 1909, 1912, 1925, 1926, 1927, 1929, 1931, 1933, 1935, 1938, 1948, 1950, 1964, 1966, 1970, 1971, 1972, 1974, 1976, 1983, 1984, 1986, 1990, 2000, 2006, 2008, 2018, 2021, 2022, 2023, 2024, 2026
** *Ingalaterra 72 - Eskozia 45*
* **Centenary Quaich (14):** 1989, 1990, 1991, 1992, 1993, 1995, 1996, 1997, 1998, 1999, 2001, 2010, 2013, 2017
** *Irlanda 23 - Eskozia 14*
* **Auld Alliance Trophy (4):** 2018, 2020, 2021, 2026
** *Frantzia 5 - Eskozia 4*
* **Doddie Weir Cup (5):** 2020, 2023, 2024, 2025, 2026
** *Eskozia 5 - Gales 4*
* **Cuttitta Cup (3):** 2022, 2023, 2025
** *Eskozia 3 - Italia 2*

## Jokalarien errekorrak 
### Partida gehien 
[thumb|upright|[Ross Ford]]

2025eko otsailaren 9an eguneratua. Partida ofizialak bakarrik.

### Entsegu gehien 
[thumb|upright|[Duhan van der Merwe, Eskoziako selekzioaren historiako entsegugilerik hoberena.]]

2025eko otsailaren 9an eguneratua. Partida ofizialak bakarrik.

### Tanto gehien 
[thumb|upright|[Chris Paterson, Eskoziako selekzioarekin tanto gehien lortu dituena.]]

 2025eko otsailaren 9an eguneratua. Partida ofizialak bakarrik.

## Erreferentziak 
## Oharrak 
## Kanpo estekak 
*  Eskoziako selekzioaren webgunea